Ummu Kultsum Binti Muhammad

Ummu Kultsum bint Muhammad (Arab: أم كلثوم بنت محمد‎) panèka pottrana nabi Muhammad bân rajina Khadijah bint Khuwaylid, pottra katello' saamponna Zainab bân Ruqayyah binti Muhammad. Lahir sabellunna Muhammad dhâddi nabi ra-kera 6 taon, saterrossa maso’ aghâma islam, tor akabin sareng Utaibah bin Abu Lahab, seddheng Ruqayyah binti Muhammad akabin sareng ‘Utbah bin Abu Lahab, kaduwa’na pas apèsa sareng pottrana Abu Lahab se kaduwâ’ samarèna toronna Surat Al-Lahab. Saterrossa, è taon sè kapèng 3 H, Ummu Kultsum akabin sareng Utsman bin Affan saamponna Ruqayyah binti Muhammad sedâ saèngghâ Utsman èparèngè gelar Dzun-Nurain (sè andhi’ lampu duwâ’).

 Biografi 
Ummu Kultsum gubâr è Mekkah è taon 19 Sabellunna Hijriyah otabe taon 604 sabellunna Muhammad èkèrèm ka kenabian ra-kera 6 taon, è bekto ka’dinto Nabi Muhammad ampon aomor 34 taon. Ummu Kultsum akabin sareng sapopona Utaibah bin Abi Lahab, alè'na Utbah bin Abu Lahab, è bâkto Muhammad epakon dhâddhi nabi, Ummu Kultsum maso' ka Islam samentara lakèna paggun neng è aghâmana, è bâkto sorat al-Masad otabâ al-Lahab etotoragi sè aèssè cacaan kaangguy Abu Lahab bân binèna, maksa pottrana Utaibah kaangghuy apèsa sareng Ummu Kultsum bân Utaibah ta' nyedding. Saterrossa èpindaaghi kalabân alè'na, Fatimah az-Zahra ka Madinah bân Utsman bin Affan akabin è taon 4 H saamponna Ruqayyah sèdâ.

 Sèdâ 
Ummu Kultsum sèdâ è bâkto Muhammad ghi' odhi', teppa' è bulân Sya'ban taon ka 9 H/630 M. Salèrana èpandhi'i sareng Asma binti Umays bân Shafiyyah binti Abdil Muthallib bân èsaksèyghi sareng Ummu 'Athiyyah al-Anshariyah, Muhammad dhibi'na adu'a bân toju' è attas koburanna sambi aèng matana agili. Toron ka koburanna bâdâ Ali bin Abi Thalib, Fadhl bin 'Abbas bin Abdil Muthalib bân Usamah bin Zaid.